OpenLLM-France/wikimedia huggingface dataset:
# Esne Bidearen jatorria (Tintoretto)

Esne Bidearen jatorria Italiako Pizkunde garaiko Tintoretto maisu berantiarraren margolan ospetsua da. Mihise gainean olio-pintura da, eta 1575-1580 artean egin zuen. Jatorriz Orleans bildumakoa, Londresko National Gallery museoan ikus daiteke gaur egun.

## Esanahia

Mitoaren arabera, Herakles haurra bere erdi arreba zen Ateneak Herarengana eraman zuen. Ondoren, jainkosaren babesa garrantzitsua izan zen. Herak Herakles zaindu zuen pena eman ziolako. Bere bularra eskaini zion baina haurrak min eragin zion. Orduan Herak bere ondotik alde egin zuen eta haren bularreko esnea zeruetan zabaldu zen, horrela Esne Bidea sortuz. Heraren esneari esker Heraklesek botere handiak, naturaz gaindiko eskumenak lortu zituen.

## Erreferentziak

* ↑ https://www.nationalgallery.org.uk/paintings/jacopo-tintoretto-the-origin-of-the-milky-way
* ↑ https://artuk.org/discover/artworks/the-origin-of-the-milky-way-115784

## Ikus, gainera

* Esne Bidearen sorrera (Rubens)

## Kanpo estekak

* Margolana definizio handian, Google arten.
* (Ingelesez):Tintoretto's The Origin of the Milky Way, Smarthistory, bideoa.
* (Ingelesez):The Origin of the Milky Way (podcast: Miranda Hinkley & Karly Allen, National Gallery Londres, 2009ko otsaila.)
* Datuak: Q2274267
* Multimedia: The Origin of the Milky Way by Tintoretto / Q2274267
# Esne Bidearen sorrera (Rubens)

Esne Bidearen sorrera 1636an egindako Peter Paul Rubens margolariaren lana da, Prado museoan P01668 inbentario zenbakia duena. Felipe IV.ak Rubensi enkargatu zion, Velazquez bezalako beste pintoreei bezala, haien lanekin Pardo mendian zuen Torre de la Parada aisialdirako etxea dekoratzeko.

## Gaia

Herakles heroia (erromatarrentzat Herkules) Zeus jainkoaren (erromatar mitologian Jupiter eta Pertseoren ondorengoa den Alkmena hilkorraren semea da.
Alkmenaren senarra zen Anftrion erregearen itxura hartu zuen Zeusek Alkmenarekin batera Herakles ernalarazteko. Alkmena Zeusekin igaro zen gau bat eta Anfitrionekin bestea; Bakoitzarekin seme bat sortuz: Herakles, Zeusena; eta Ifickes, Anfitrionena.
Zeusen emazteak, Hera (erromatarrentzako Juno ) jeloskor, bi suge bidali zizkion Herakles txikiari bere sehaskan zegoela hil zezaten, baina umeak bere esku indartsuez ito zituen. Zeusek Herakles hilezkor bihurtu Herak berak bularra ematea lortu zuenean, haurra titian jarriz lo zegoen bitartean. Umearen zurrukapetak jainkosa esnatu zuen eta berak haserre bizian zakarki apartatu zuen. Ordutik aurrera, isuritako esnea Olimporantz doan izar-bidea izango da, Esne Bidea.

## Artelanaren deskribapena

Junoren irudia, hodei tronu baten gainean eserita dago. Aurpegien adierazpenei dagokionez, jainkosak harridura keinua erakusten du, txikia bere bularrean aurkitzean. Junoren pubis-a estaltzen duen oihal gorriak, bere gorputzaren zuritasunarekin eta Herkulesenarekin kontrastatzeko balio du. Bere atzean, hegazterrenek tiratutako gurdi bat ageri da, bere animaliarik gogokoena. Jupiter ezkerraldea, atzeko planoa, bere ikurrak diren elementuak inguruan dituelarik (arranoa eta tximista) eszena begiratzen du. Irudiak hondo ilun baten gainean kokatzen dira, bolumen-efektu handiagoa lortuz.

## Erreferentziak

* ↑ «El nacimiento de la Vía Láctea - Colección - Museo Nacional del Prado (EZAUGARRIAK)» www.museodelprado.es (Noiz kontsultatua: 2020-01-05).
* ↑ «CVC. Rinconete. Arte. La Vía Láctea, por Juan Carlos Ruiz Souza.» cvc.cervantes.es (Noiz kontsultatua: 2020-01-05).
* ↑ «16: Via Lattea» www.iconos.it (Noiz kontsultatua: 2020-01-05).
* ↑ «El nacimiento de la Vía Láctea - Colección - Museo Nacional del Prado (MITOA)» www.museodelprado.es (Noiz kontsultatua: 2020-01-05).
* ↑ «Esne-Bidea - Harluxet Hiztegi Entziklopedikoa» www1.euskadi.net (Noiz kontsultatua: 2020-01-05).

## Ikus, gainera

* Esne Bidearen jatorria (Tintoretto)

## Kanpo estekak

* Kintana, Xabier. MITOLOGI ETA ASTRONOMI IZENEN INGURUAN (Euskaltzaindia)
* [IT] Esne bidearen jaiotza pasarte mitologikoaren erreferentziak iturri klasikoetan .
* Datuak: Q3885854
* Multimedia: The Origin of the Milky Way by Peter Paul Rubens / Q3885854
# Esne arrain

Esne arraina (Chanos chanos) Gonorynchiformes ordenako arraina da, Indiako ozeanoan eta Ozeano Barean bizi dena. Gehienez, 1,70 metroko luzera du. Bere familiako kide bakarra da, hau da, monotipikoa da. Jateko ona da eta Filipinetako sukaldaritzan preziatua da.

## Erreferentziak

* ↑ Aquaculture Profile of Chanos chanos. .

## Kanpo estekak

* Datuak: Q465261
* Multimedia: Chanos chanos / Q465261
* Espezieak: Chanos chanos
# Esne kondentsatu

Esne kondentsatua esnea kontzentratu eta duen ur kopurua lurrundu eta azukrea gehituz lortutako zapore gozoko esneki likatsu bat da. Ondorioz berau dagoen edukiontzia ez baldin bada irekitzen, pare bat urtez hozketarik gabe kontserbatu liteke, aldiz, azukrerik gabeko esne lurrunduaren bertsioa oso erraz galtzen da eta ez da esne kondentsatua bezain ohikoa.
1820ean Nicolas Appert gozogile eta sukaldariak asmatu zuen, esne arrunta hozketarik gabe oso denbora gutxian galtzen baitzen.
Esne kondentsatua azkenburu ugarien osagai gisa erabiltzen da eta munduko hainbat lekutan oso hedatua dagoen elikagaia da, tartean Hego Euskal Herria, Argentina, Brasil, Errusia, Espainia, Hong Kong eta Katalan Herriak.

## Kanpo estekak

* Datuak: Q2830455
* Multimedia: Condensed milk / Q2830455
# Estoy vivo

Estoy vivo 2017ko espainiar telesaila da, Globomediak La 1rentzat egina.

## Sinopsia

Oharra: Atal honek istorio osoa edo amaiera argitzen du.
Andres Vargas polizia inspektore bat da, eta Carnicero de Medianoche saileko hiltzailearen atzetik hil da. Vargasek bizitzara itzultzeko aukera izango du, baina bost urte geroago eta Manuel Marquez beste polizia baten gorpuan.

## Aktoreak

* Javier Gutiérrez – Manuel Márquez Novoa
* Anna Castillo – Susana Vargas Bertrán
* Alejo Sauras – Iago Márquez Loureiro / "El Enlace" DH65
* Cristina Plazas – Laura Bertrán Acuña
* Fele Martínez – Óscar Santos García
* Alfonso Bassave – David Aranda Jiménez
* Jesús Castejón – Sebastián "Sebas" Rey Cobos
* Zorión Eguileor – Arturo Vargas
* Lucía Caraballo – Beatriz "Bea" Vargas Bertrán
* Goizalde Núñez – María Fernández
* Roberto Álamo – Andrés Vargas Soto
* Julia Gutiérrez Caba – zuzendaria

## Erreferentziak

* ↑ (Gaztelaniaz) «TVE renueva 'Estoy vivo' por una segunda temporada tras su éxito» Fórmula TV.

## Kanpo estekak

* Datuak: Q38524703
# Estradiol

Estradiola estrogenoen taldeko hormona bat da, emakumezkoen obarioetan ekoizten dena. Sexu-hormona hau estrogeno garrantzitsuena da. Emakumezkoen hormona izan arren gizonezkoengan kopuru txikian ere badago.
Estradiola sexu-hormona ugariena da emakumeengan ugalkorrak diren urteetan. Menopausiaren ostean, aldiz, bere odol-kontzentrazioa nabarmen jaisten da.

## Garrantzi biologikoa

Emakumezkoen garapen sexuala eragiten du. Hilekoaren zikloaren obulazioan zeregin garrantzitsua burutzen du, eta baita haurdunaldian ere (azken egoera horretan bere kontzentrazioa igo egiten da). Era berean, gaztaroan bigarren mailako karaktere sexualak agertarazten ditu eta sexu-sena edo libidoa piztu (hipotalamoarekin ezartzen dituen loturak direla-eta).
Horretaz gain, hezur-masaren garapena areagotzen du. Estradiolaren jaitsierak menopausiaren ondoren zerikusi handia du emakumezkoen hezur-masaren galerarekin haien bizitzaren etapa horretan.

## Kanpo estekak

* Datuak: Q422416
* Multimedia: Estradiol / Q422416
Lipidoak :
OsagaiakGantz azidoakAseak: butirikoa (4:0) • kaprikoa (10:0) • laurikoa (12:0) • miristikoa (14:0) • palmitikoa (16:0) • estearikoa (18:0) • arakidikoa (20:0) Asegabeak: miristoleikoa (14:1) • palmitoleikoa (16:1) • oleikoa (18:1) • linoleikoa (18:2) • linolenikoa (18:3), (α eta γ) • punizikoa (18:3) • arakidonikoa (20:4)Beste batzukaminoalkohola • azido fosfatidikoa • esfingosina • esteranoa • glizerina • isoprenoa • zeramidaLipido saponifikagarriakGlizeridoakMonoglizeridoak: Glizeril hidroxiestearatoa • Glizerol monoestearatoa • Monolaurina Diglizeridoak: - Triglizeridoak: Triheptanoina • Trimiristina • Tripalmitina • Triestearina • Trilinoleina • TrioleinaArgizariakLanolinaFosfolipidoakFosfoglizeridoak: Fosfatidiletanolamina • Fosfatidilkolina • Fosfatidilserina Esfingolipidoak: EsfingomielinaGlukolipidoakGangliosidoak • Globosidoak • Lipopolisakaridoak • ZerebrosidoakLipido saponifikaezinakEsteroideakEsterolak: Ergosterola • Estigmasterola • Kolesterola • Lanosterola Kortikosteroideak: Budesonida • Flutikasona • Kortisola • Kortisona • Prednisona Estrogenoak: Aldosterona • Androsterona • Estradiola • Progesterona • Testosterona Bitaminak: D bitaminaTerpenoak (+ terpenoideak)Monoterpenoak: Eukaliptola • Geraniola • Kanforra • Limonenoa • Linaloola • Mirzenoa • Pinenoa Seskiterpenoak: Azido abszisikoa • Farnesola • Humulenoa • Ionona • Zingiberenoa Diterpenoak: Azido abietikoa • Erretinola (A bitamina) • Fitola • Giberelina • Labdanoa • Kafestola Triterpenoak: Eskualenoa Tetraterpenoak: Karotenoideak (Karotenoak • Xantofilak) Politerpenoak: Plastokinona • UbikinonaEikosanoideakLeukotrienoak • Prostaglandinak • Prostaziklinak • Tronboxanoak :
# Estubeny

Estubeny Valentziako Erkidegoko udalerria da, Costera eskualdean eta Valentziako probintzian kokatua.
2009ko urtarrilaren 1eko erroldaren arabera 144 biztanle zituen.

## Ikus, gainera

* Valentziako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1998575
* Multimedia: Estubeny / Q1998575
# Estuario

Geografian, estuario bat, ibaien itsasoratzearen zatirik zabalena da, itsaso irekietan edo ozeanoetan, itsasaldiak, zabalagoak eta kulunkatze handiagokoak diren tokietan. Estuario erako itsasoratzea, ibai ibilgu beso bakarraz osatua dago, oso zabal eta sakona den besoa, alboetan, hondartza antzekoak ere izaten dituen arren, non, uren erretiratzeak, ur gaziak jasaten dituzten landareak haztea ahalbidetzen duen. Zabaldutako onil forma izaten dute.
Estuarioak, itsasgoran itsasoko uren sarrerak, ibaiaren urak atxikitzen duelako gertatzen da, itsasbeheran, ur guztia, abiadura handian sartzen delarik itsaso edo ozeanoan, ibaiaren ibilgua garbitu eta sakontzen laguntzen duena, sarritan, padura gune handiak utziz.
Zabalera handieneko itsasaldiak, Frantzia ipar-mendebaldeko estuarioetan gertatzen dira, eta, batez ere, Kanadako ekialdeko kostaldean, (Fundyko badia, 16 metro inguru). Rance ibaiak (Frantzia) ekoizpen hidroelektriko sistema bat du, itsasaldien indarra, bere itsasoratze tokiko estuarioan erabiliz, itsasgorarekin zein itsasbeherarekin. Estuarioetako ekosistemak, bere ekoizpen biologiko handiagatik eta bere biodibertsitate handiagatik bereizten dira.
Estuarioak ekuatore aldean, oso urriak dira, baita ozeanoetan ere, itsasaldien zabalera txikia eta ibaiek dakartzaten sedimentu ugarien ondorioz. Arrazoi honegatik, Niger ibaia, Amazonas, Orinoko eta ekuatoretik gertu aurkitzen diren beste ibai asko eta asko, estuarioetan itsasoratu ordez, delta eratuz itsasoratzen dira, ozeano irekietan itsasoratu arren.
Estuario adibide on bat, Tajoren estuarioa da, Lisboan.

## Bitxikeriak

Frantziako Atlantikoko kostaldeko artzainek, euren ardiak toki hauetara bazkatzera eramaten dituzte itsasbeheran (landaretza halofiloa), honela, ardien okelak gatz kopuru handia jasotzen duelarik, oso preziatua dena (mouton de pré salé).

## Kanpo estekak

* Datuak: Q47053
* Multimedia: Estuaries / Q47053
# Estudiantearen sindromea

Ikaslearen sindromea edo estudiantearen sindromea planifikatutako prokrastinazioari egiten dio erreferentzia. Terminoa erabili izan da ikasle askok egiten duten denbora eta eginbeharren kudeaketa eskasa kritikatzeko. Esate baterako, hiruhileko bat txosten bat idazteko eta txostena emateko epemuga hurbilegi dagoenean idazten hasi. Horrek edozein segurtasun-tarte kentzen du, eta estresa eta presioa eragiten dizkio pertsonari. Baina ikasle askok esango dute estres edo presiorik gabe lan horrek ez duela batere motibatzen. Iturri akademiko baten arabera, lanean behar den esfortzu-kopurua ziurtatzeko adinako larrialdi-maila sortzeko egiten da.
Termino hori prokrastinazio modu hori deskribatzeko erabiltzen da, eta ez soilik ikasleen kasuan. Adibidez, software-ingeniaritzaren arloan: "Hasierako ikerketa honek taldeko kideen produktibitateari eragin diezaioketen hiru portaera-arazo ikertzen ditu, bai jauzi-proiektu tradizional batean, bai Scrum proiektu batean: estresaren kudeaketa, arduragabekeria eta ikasleen sindromea".
Terminoa Eliyahu M. Goldratt-ek bere kate kritiko eleberrian aipatu zuela lehen aldiz esan izan da.
| « | Azken minutura arte ezer egin gabe itxaronez gero, minutu batean egingo. | » |
| —Cyril Northcote Parkinson |||

## Ikus gainera

* Betekada (Hezkuntza).
* Parkinsonaren legeak.
* Pigmalion efektua.
* Denboraren kudeaketa.

## Erreferentziak

* ↑ Smith, D. C.. (2010). «The Effects of Student Syndrome, Stress, and Slack on Information Systems Development Projects» Issues in Informing Science and Information Technology 7: 489–494. doi:10.28945/1222..
* ↑ Smith, D. C.. (2010). «The Effects of Student Syndrome, Stress, and Slack on Information Systems Development Projects» Issues in Informing Science and Information Technology 7: 489–494. doi:10.28945/1222..Smith, D. C. (2010). "The Effects of Student Syndrome, Stress, and Slack on Information Systems Development Projects" (PDF). Issues in Informing Science and Information Technology. 7: 489–494. doi:10.28945/1222. Archived (PDF) from the original on 10 February 2015. Retrieved 10 February 2015.
* ↑ What Is Student Syndrome in Project Management?. Project Management Learning 6 February 2010.

## Kanpo estekak

* Datuak: Q4924364
# Estuaire (probintzia)

Estuaire (euskaraz: «estuario») Gabongo probintzietako bat da. Bere hiriburua Libreville da, herrialdearen hiriburu bera. 895.688 biztanle zituen 2013an 20.740 kilometro koadrotan banatuta.

## Banaketa administratiboa

Estuaire lau departamentutan eta bi hiritan- Libreville eta Owendo- banaturik dago:
| Departamentua | Chef-lieu | Biztanleria (2013) |
| Libreville | - | 703 939 |
| Owendo | - | 79 300 |
| Komo-Mondah | Ntoum | 90 096 |
| Komo | Kango | 17 575 |
| Noya | Cocobeach | 4225 |
| Komo-Océan | Ndzomoé | 553 |

## Kanpo estekak

* Datuak: Q281109
* Multimedia: Estuaire Province / Q281109
# Estudio (argipena)

Estudio hitzak hainbat adiera du:
* Estudioa, ikasketa edo ikaskuntzaren sinonimoa da euskaraz.
* Estudioa, musikan, jotzailearen teknika trebatzeko sortu den pieza da.
Ikus-entzunezko industrietan, lanerako eremua da estudioa, eta hortaz, badaude:
* Argazkigintza-estudioak
* Irrati-estudioak
* Telebista-estudioak
* Grabaketa-estudioak, diskoak edo musika grabatzeko aretoak.
* Zinema-estudioak, nahiz eta azken hauen kasuan, adierak gehiago adierazten du enpresa egitura.
Etxegintzan edo arkitekturan, lanerako erabiltzen den eraikin bateko gela edo gela-multzoa izan daiteke estudioa. Ikus erlazionaturiko terminoak:
* Bulego.
* Loft.
# Estudio (musika)

Estudioa musika-jotzailearen teknika trebatzeko sortua den musika-pieza da, oro har, teknika zehatzak lantzen dituena: eskalak, arpegioak, trilloak, etab. Horietako zenbait artelan bikainak dira; Chopin eta Debussyren estudioak, adibidez.

## Multimedia

| | Chopinen estudioa a minorrean, 25. Op., 11. zb. Martha Goldsteinek joa, Al Goldstein collection. Alexander Scriabinen estudioa, 8. Op., 12. zb. Awadagin Prattek joa. |
| Arazoak fitxategi hauek entzuteko? Ikus multimedia laguntza. ||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q207841
* Multimedia: Etudes / Q207841
# Euskadiko Futbol Federakundea

Euskadiko Futbol Federakundea EAEko futbol federazioa da. Arabako, Gipuzkoako eta Bizkaiko Futbol Federakundeez osaturik dago.
Federazioak hainbat liga kudeatzen ditu, hala nola Gazteen Euskal Liga eta Emakumezkoen Euskal Futbol Liga, baita Federazioaren Kopako fase autonomikoa ere. Hirugarren Mailako IV. Taldea ere antolatzen du, baina, federazio autonomiko gehienek ez bezala, beheragoko kategorien antolaketa Araba, Gipuzkoa eta Bizkaiko federazio probintzialen esku uzten du.
Euskadiko Futbol Federazioa Espainiako Futbol Federazioko kidea da.

## Kanpo estekak

* Webgune ofiziala (Gaztelaniaz)
* Datuak: Q20977899
# Euskadiko Ezkerraren Gazteak

Euskadiko Ezkerraren Gazteak (EGAZ) Euskadiko Alderdi Sozialistaren (PSE-EE, Partido Socialista de Euskadi-Euskadiko Ezkerra) gazte antolakundea da. Bere jatorrizko izena, gaztelaniaz, Juventudes Socialistas de Euskadi (JSE, Euskadiko Gaztedi Sozialistak) da, eta sigla ofizialak JSE-EGAZ, JSE bere horretan Espainiako gaztedi sozialistena ere baita, Juventudes Socialistas de España. Halaber, Ramon Rubial izena gehitu ohi dio antolakundeak bere siglei (JSE-EGAZ Ramon Rubial), Euskal Kontseilu Nagusiaren lehen presidentearen omenez.

## Izenaren afera

Nahiz eta antolakundearen erdal izena eta euskarazkoa literalki bat ez etorri, zentzua PSE eta EE alderdien fusioan bilatu behar da; 1993ko martxoan, jatorriz abertzale independentista zen EE, sozialistekin bat egitea onartu zuen, Kataluniako sozialisten atzeko batura Euskal Autonomia Erkidegora (EAE) eramateko zioaz. Horren ondorioz, PSEren eta EEren gaztediek ere erakunde bakarra antolatuko zuten, oraingo izen eta siglei bidea eginez. Alta, JSE-EGAZek bere sorkuntza 1903an kokatzen du, Tomas Meabek Erandion sortutako lehen gazte antolakunde sozialistaren bidetik, EE 1977ra arte sortu ez bazen ere.
1985etik hona 10 presidente izan ditu JSE-EGAZek, horietako bat Patxi Lopez EAEko lehen lehendakari sozialista izanik, PSE eta EEren arteko fusioa gertatu aurretik postu hura betetzen ibili zena (1985-1987).

## Erreferentziak

* ↑ (Gaztelaniaz) Juventudes Socialistas de España | Web oficial de las Juventudes Socialistas de España. (Noiz kontsultatua: 2021-07-10).
* ↑ Euskal Sozialismoaren Historia. , 7 or..
* ↑ (Gaztelaniaz) GESMATICA. «Historia de JSE» www.jse-egaz.org (Noiz kontsultatua: 2021-07-10).
* Datuak: Q9016879
# Euskadiko Filmategia

Euskadiko Filmategia euskal zinema ikertu eta gordetzen duen erakundea da. Bere helburua honakoa da: "zinema oro har eta euskal zinema bereziki aztertzeko interesgarriak diren filmak edo ikus-entzunezkoak ikertu, berreskuratu, artxibatu, gorde eta erakustea, bai eta kulturaren edota historiaren ikuspuntutik gordetzea komeni den agiriak eta material teknikoa bildu eta zaintzea ere".

## Historia

1978ko maiatzaren 1ean kide batzuek eratua zen, bere egoitza Donostian izanik. Eusko Jaurlaritzak Herri Onurako Erakunde deklaratu zuen 1997ko maiatzaren 20an zinematografian "lan eta jarduera aipagarriak" egin zituelako.
2004ko maiatzaren 27an, Fundazio bihurtu zen, Eusko Jaurlaritza eta Gipuzkoako Foru Aldundiaren laguntzari esker

## Erreferentziak

* ↑ «Euskadiko Filmategia» www.filmotecavasca.com (Noiz kontsultatua: 2021-05-04).
* ↑ Eusko Jaurlaritzaren Herri Onurako Erakundearen deklarazioa
* ↑ Inskribatze Fundazioen Erregistroan

## Ikus, gainera

* Euskal zinema

## Kanpo estekak

* Webgune ofiziala
* Datuak: Q12257443
# Euskadiko Industria Ondare Higigarriaren zentroa

Euskadiko Industria Ondare Higigarriaren zentroa Barakaldoko Lutxanan dagoen museoa da, Eusko Jaurlaritzaren esku dauden ondare industrial higigarriaren bilduma erakusteko. Orconera Iron Ore Company Limitedena izan ziren pabiloian dago, behinola konpainiaren trenak konpontzeko erabiltzen diren eraikinetan.

## Bildumaren historia

Orkonera-Lutxana Bildumaren jatorria 1980ko hamarkadan dago, industria-birmoldaketaren ondorioz euskal industriaren zati handi bat galtzeko arriskua ikusi zenean eta Teknika Museoa egiteko ideia sortu zenean. Industria-ondare hori gal ez zedin, makinak, objektuak, materialak, piezak, tresnak, koadroak, planoak, liburuak, etab. biltzen hasi ziren. Hau da, bilduma euskal industriaren historia dokumentatzen duten piezak eskuratzeko prozesu luze baten emaitza da.
Gaur egun, bilduma 1.800 objektu inguruk osatzen dute, eta materialak askotarikoak dira, gehienak XX. mendekoak, eta ia Euskadiko industria sektore guztiak daude ordezkatuta: arte grafikoak, meatze-industria, energia, metalurgia, makina-erreminta, elikadura, ontzigintza...
Bilduma Zorrotzaurreko Konsoni Lantegian egon da 2002tik 2022ra arte, urte askotan bisitarientzako itxita, 2017an, Europako Kultura Ondarearen jardunaldiak zirela-eta, bisita gidatuak antolatzea erabaki zen arte.
2020tik aurrera, Bilboko Zorrotzaurre auzoko hirigintza-garapena dela-eta, eta Barakaldoko udalarekin sinatutako hitzarmen baten bitartez, Eusko Jaurlaritzako Kultura eta Hizkuntza Politika Sailak Orconerako pabilioiak egokitzeari, biltegia muntatzeari eta bilduma garraiatzeari ekin zion. Gaur egun, bi pabilioi egokitu dira: hego pabilioiak biltegi bisitagarria jasoko du; ipar pabilioia, berriz, bildumaren gordailua izango da. i pabilioi hauek tren mantentze lanak egiten zituen Orconera Iron Ore Company LTD enpresako eraikinak izan ziren.

## Ondare aipagarria

Bertan dago Orconera-Lutxana Bilduma, hainbat elementu garrantzitsurekin:
* Ajuria enpresako garia jotzeko makina
* Euzkadi egunkariaren errotatiba
* Galletas Artiach lantegiko kakaoa egiteko txokolate makina
* Leitzarango zentral hidraulikoaren banaketa-koadroa
* Lube motozikleta
* Zang korapilo sare-ehungailua

## Erreferentziak

* ↑ Eusko Jaurlaritza. (2022-06-27). «Lehendakariak Orkonera-Lutxana, Euskadiko Industria Ondare Higigarriaren zentroa bisitatu du» www.euskadi.eus (Noiz kontsultatua: 2024-03-06).

## Kanpo estekak

* Datuak: Q124750254
* Multimedia: Orconera eraikinak (Basque Museum of Movable Property) / Q124750254
# Euskadiko Ikasleen Orkestra

    Ez nahasi Euskal Herriko Gazte Orkestrarekin.
Euskadiko Ikasleen Orkestra, labur EIO, Euskal Autonomia Erkidegoko musika eskoletako ikasleek osaturiko orkestra da, Eusko Jaurlaritzaren babespean 2005ean sortua. 12-18 urte bitarteko gazteek osatzen dute. EIO Gazte izeneko orkestra orkestraren proiektu osagarria da non 14 urte arteko musikari gaztetxoak biltzen diren.

## Kanpo estekak

* Datuak: Q16517176
# Essé

Essé (bretainieraz Ezieg) Ille eta Vilaine departamenduan dagoen Bretainiako udalerria da. Udalerri honetako lurtsailetan La Roche-aux-Fées munomentu megalitikoa kokatzen da.

## Leku interesgarriak

* La Roche-aux-Fées munomentu megalitikoa.

## Kanpo estekak

* Datuak: Q223100
* Multimedia: Essé / Q223100
# Essunga udalerria

Essunga Suediako udalerria da. Västra Götalandeko konderrian kokatua dago. 235,68 km² ditu eta 5.609 biztanle ditu.

## Mugakideak

Honako udalerri hauekin egiten du muga:
Herrljunga udalerria Vårgårda udalerria Alingsås udalerria Trollhättan udalerria Grästorp udalerria Vara udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q503127
* Multimedia: Essunga Municipality / Q503127
# Essômes-sur-Marne kantonamendua

Essômes-sur-Marne kantonamendua Frantziako kantonamendu bat da. Aisne departamenduan dago, Frantzia Garaia eskualdean. Guztira 52 udalerri ditu eta Essômes-sur-Marne da bere hiriburua.

## Kanpo estekak

* Datuak: Q16535582
# Esta boca es mía

"Esta boca es mía" Joaquin Sabina abeslari espainiarrak bakarka grabatutako bederatzigarren diskoa da, 1994an argitaratua.

## Abestiak

* "Esta noche contigo"
* "Por el bulevar de los sueños rotos"
* "Incluso en estos tiempos"
* "Siete crisantemos"
* "Besos con sal"
* "Ruido"
* "El blues de lo que pasa en mi escalera"
* "Como un explorador"
* "Mujeres fatal"
* "Ganas de..."
* "La casa por la ventana"
* "Más de cien mentiras"
* "Esta boca es mía"

## Kanpo estekak

* Datuak: Q4887805